title: Vykonávacie nariadenie Rady (EÚ) č. 1008/2011 z  10. októbra 2011 , ktorým sa po preskúmaní pred uplynutím platnosti podľa článku 11 ods. 2 nariadenia (ES) č. 1225/2009 ukladá konečné antidumpingové clo na dovoz ručných paletovacích vozíkov a ich hlavných častí s pôvodom v Čínskej ľudovej republike, rozšírené na dovoz ručných paletovacích vozíkov a ich hlavných častí zasielaných z Thajska, bez ohľadu na to, či sú alebo nie sú deklarované ako výrobky s pôvodom v Thajsku

text:
               13.10.2011

               SK

               Úradný vestník Európskej únie

               L 268/1

         VYKONÁVACIE NARIADENIE RADY (EÚ) č. 1008/2011
   z 10. októbra 2011,
   ktorým sa po preskúmaní pred uplynutím platnosti podľa článku 11 ods. 2 nariadenia (ES) č. 1225/2009 ukladá konečné antidumpingové clo na dovoz ručných paletovacích vozíkov a ich hlavných častí s pôvodom v Čínskej ľudovej republike, rozšírené na dovoz ručných paletovacích vozíkov a ich hlavných častí zasielaných z Thajska, bez ohľadu na to, či sú alebo nie sú deklarované ako výrobky s pôvodom v Thajsku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9 ods. 4 a článok 11 ods. 2, 5 a 6,
   so zreteľom na návrh predložený Európskou komisiou (ďalej len „Komisia“) po porade s poradným výborom,
   keďže:
   A.   POSTUP

   1.   Platné opatrenia

               (1)

               Na základe antidumpingového prešetrovania (ďalej len „pôvodné prešetrovanie“) Rada nariadením (ES) č. 1174/2005 (2) uložila konečné antidumpingové clo na dovoz ručných paletovacích vozíkov a ich hlavných častí v súčasnosti zaradených pod kódy KN ex 8427 90 00 a ex 8431 20 00 s pôvodom v Čínskej ľudovej republike (ďalej len „konečné antidumpingové opatrenia“). Tieto opatrenia nadobudli formu cla ad valorem v rozpätí od 7,6 % do 46,7 %.

               (2)

               Po predbežnom preskúmaní definície výrobku ex officio Rada nariadením (ES) č. 684/2008 (3) objasnila definíciu výrobku z pôvodného prešetrovania.

               (3)

               Po prešetrovaní obchádzania antidumpingových opatrení ex officio Rada nariadením (ES) č. 499/2009 (4) rozšírila konečné antidumpingové clo uplatniteľné na „všetky ostatné spoločnosti“, uložené nariadením (ES) č. 1174/2005, na ručné paletovacie vozíky a ich hlavné časti zasielané z Thajska, bez ohľadu na to, či sú alebo nie sú deklarované ako výrobky s pôvodom v Thajsku.

         2.   Žiadosť o preskúmanie pred uplynutím platnosti

               (4)

               Po uverejnení oznámenia o blížiacom sa uplynutí platnosti (5) platných konečných antidumpingových opatrení bola Komisii 21. apríla 2010 doručená žiadosť o začatie preskúmania pred uplynutím platnosti týchto opatrení podľa článku 11 ods. 2 základného nariadenia. Žiadosť podali dvaja výrobcovia z Únie: BT Products AB a Lifter S.r.l. (ďalej len „žiadatelia“), na ktorých pripadá podstatná časť výroby ručných paletovacích vozíkov a ich hlavných častí v Únii, v tomto prípade takmer celá výroba.

               (5)

               Žiadosť sa odôvodnila tým, že uplynutie platnosti opatrení by pravdepodobne viedlo k pokračovaniu alebo opakovanému výskytu dumpingu a ujmy spôsobenej výrobnému odvetviu Únie.

         3.   Začatie preskúmania pred uplynutím platnosti

               (6)

               Keďže Komisia po porade s poradným výborom dospela k záveru, že existujú dostatočné dôkazy na začatie preskúmania pred uplynutím platnosti, oznámila 20. júla 2010 oznámením uverejneným v Úradnom vestníku Európskej únie
                   (6) (ďalej len „oznámenie o začatí preskúmania“) začatie preskúmania pred uplynutím platnosti podľa článku 11 ods. 2 základného nariadenia.

         4.   Prešetrovanie

   4.1.   Obdobie prešetrovania

               (7)

               Prešetrovanie pokračovania alebo opätovného výskytu dumpingu sa vzťahovalo na obdobie od 1. júla 2009 do 30. júna 2010 (ďalej len „obdobie revízneho prešetrovania“ alebo „ORP“). Preskúmanie trendov relevantných z hľadiska posúdenia pravdepodobnosti pokračovania alebo opakovaného výskytu ujmy sa vzťahovalo na obdobie od 1. januára 2007 do konca obdobia revízneho prešetrovania (ďalej len „posudzované obdobie“).

         4.2.   Strany, ktorých sa prešetrovanie týka

               (8)

               Komisia úradne informovala žiadateľov, vyvážajúcich výrobcov, dovozcov, používateľov, o ktorých sa vie, že sa ich toto preskúmanie týka a zástupcov vývoznej krajiny o začatí preskúmania pred uplynutím platnosti. Zainteresované strany dostali možnosť písomne predložiť svoje pripomienky a požiadať o vypočutie v rámci lehoty stanovenej v oznámení o začatí preskúmania.

               (9)

               Všetky zainteresované strany, ktoré o to požiadali a preukázali, že existujú konkrétne dôvody, pre ktoré by mali byť vypočuté, boli vypočuté.

               (10)

               Vzhľadom na zjavne veľký počet neprepojených dovozcov sa v súlade s článkom 17 základného nariadenia považovalo za vhodné preskúmať, či by sa malo pristúpiť k výberu vzorky. S cieľom umožniť Komisii rozhodnúť o potrebe výberu vzorky a ak je to potrebné, k nemu pristúpiť, boli uvedené strany v súlade s článkom 17 základného nariadenia požiadané, aby sa prihlásili do 15 dní od začatia preskúmaní a poskytli Komisii informácie vyžadované v oznámení o začatí preskúmania. Žiadni neprepojení dovozcovia však neprejavili záujem o spoluprácu. Výber vzorky preto nebol potrebný.

               (11)

               Komisia poslala dotazníky všetkým stranám, o ktorých sa vie, že sa ich preskúmanie týka, a stranám, ktoré sa prihlásili v lehotách stanovených v oznámení o začatí preskúmania. Odpovede boli doručené od dvoch skupín výrobcov z Únie predstavujúcich žiadateľov. Žiaden známy vyvážajúci výrobca z Čínskej ľudovej republiky (ďalej len „ČĽR“) na preskúmaní nespolupracoval. Počas výberu vzorky sa neprihlásil žiadny z dovozcov a žiadni ďalší dovozcovia alebo používatelia neposkytli Komisii informácie, ani sa neprihlásili počas prešetrovania.

               (12)

               Komisia vyhľadala a overila všetky informácie, ktoré považovala za potrebné na stanovenie pravdepodobnosti pokračovania alebo opakovaného výskytu dumpingu a z neho vyplývajúcej ujmy a na stanovenie záujmu Únie. Overovacie návštevy sa uskutočnili v priestoroch týchto zainteresovaných strán:

                  Výrobcovia z Únie

                           —

                           Lifter SRL, Casole d’Elsa, Taliansko,

                           —

                           BT Products AB, Mjölby, Švédsko.

         B.   PRÍSLUŠNÝ VÝROBOK A PODOBNÝ VÝROBOK

               (13)

               Príslušný výrobok, ktorého sa toto preskúmanie týka, je ten istý výrobok ako v pôvodnom prešetrovaní, ktorý bol objasnený predbežným preskúmaním definície výrobku, čiže ručné paletovacie vozíky a ich hlavné časti, t. j. podvozok a hydraulika, s pôvodom v ČĽR, v súčasnosti zaradené pod kódy KN ex 8427 90 00 a ex 8431 20 00. Na účely tohto nariadenia sa pod ručnými paletovacími vozíkmi rozumejú vozíky s kolesami a zdvíhacími vidlicami na manipuláciu s paletami, určené na manuálne tlačenie, ťahanie a riadenie kráčajúcou obsluhou na hladkom, rovnom, tvrdom povrchu pomocou otočnej rukoväti. Ručné paletovacie vozíky sú určené len na zdvíhanie nákladu pomocou pumpy kývavým pohybom rukoväti do takej výšky, aby bolo možné premiestňovať náklad, a nemajú žiadne ďalšie funkcie alebo použitia, ako napríklad i) premiestňovanie a zdvíhanie nákladov na vyššie miesto alebo uľahčenie uskladňovania nákladov (vysokozdvižné vozíky); ii) stohovanie paliet na seba (stohovacie vozíky); iii) zdvíhanie nákladu na pracovnú úroveň (nožnicové vozíky) alebo iv) zdvíhanie a váženie nákladov (vozíky s váhou).

               (14)

               Prešetrovaním sa potvrdilo, že tak, ako v pôvodnom prešetrovaní, príslušný výrobok a výrobky vyrábané a predávané na domácom trhu v ČĽR, ako aj výrobky vyrábané a predávané v EÚ výrobcami z Únie majú tie isté základné fyzikálne a technické vlastnosti, ako aj rovnaké použitia, a preto sa považujú za podobné výrobky v zmysle článku 1 ods. 4 základného nariadenia.

         C.   PRAVDEPODOBNOSŤ POKRAČOVANIA ALEBO OPAKOVANÉHO VÝSKYTU DUMPINGU

               (15)

               V súlade s článkom 11 ods. 2 základného nariadenia sa preskúmalo, či by uplynutie platnosti existujúcich opatrení mohlo viesť k pokračovaniu alebo opakovanému výskytu dumpingu.

         1.   Predbežné poznámky

               (16)

               Pri začatí konania bolo oslovených devätnásť známych čínskych vyvážajúcich výrobcov. Iba jedna spoločnosť, Crown Equipment (Suzhou), sa pôvodne prihlásila a súhlasila so zaradením do vzorky, ale následne svoju spoluprácu zrušila. Z toho vyplýva, že žiadny vyvážajúci výrobca v ČĽR na prešetrovaní nespolupracoval a zistenia týkajúce sa pravdepodobnosti pokračovania alebo opakovaného výskytu dumpingu museli byť založené na dostupných skutočnostiach, najmä na informáciách, ktoré predložili žiadatelia, vrátane informácií uvedených v žiadosti o preskúmanie, údajov Eurostatu, ako aj oficiálnej vývoznej štatistiky ČĽR.

         2.   Dumping pri dovoze počas ORP

   2.1.   Analogická krajina

               (17)

               V súlade s ustanoveniami článku 2 ods. 7 písm. a) základného nariadenia sa normálna hodnota musela stanoviť na základe ceny alebo vytvorenej normálnej hodnoty získanej vo vhodnej tretej krajine s trhovým hospodárstvom (ďalej len „analogická krajina“), alebo ceny, za ktorú sa predáva výrobok z analogickej krajiny do iných krajín vrátane Únie, alebo ak toto nie je možné, na inom odôvodnenom základe vrátane ceny skutočne zaplatenej alebo splatnej v Únii za podobný výrobok, ktorá sa v prípade potreby riadne upraví tak, aby zahŕňala primerané ziskové rozpätie.

               (18)

               V pôvodnom prešetrovaní sa ako analogická krajina na účely stanovenia normálnej hodnoty použila Kanada. Vzhľadom na to, že došlo k ukončeniu výroby v Kanade, sa v oznámení o začatí terajšieho preskúmania počítalo s Brazíliou ako s analogickou krajinou. Ani jeden zo známych brazílskych vyvážajúcich výrobcov však so spoluprácou nesúhlasil. Následne sa Komisia usilovala získať spoluprácu 27 indických výrobcov a dvoch taiwanských výrobcov, ani to sa jej však nepodarilo. Zainteresované strany nepredložili iné návrhy analogickej krajiny.

               (19)

               Jeden nespolupracujúci vývozca tvrdil, že Komisia nepreukázala, že sa v tomto prípade nedali použiť údaje týkajúce sa analogickej krajiny. Návrhy uvedenej spoločnosti sa overili. Zdá sa, že pri spoločnostiach, ktoré navrhol nespolupracujúci vývozca, v niektorých prípadoch nejde o výrobcu príslušného výrobku. Spoločnosť takisto uviedla, že ako analogická krajina sa mohol použiť Vietnam. Vietnam však neprichádzal do úvahy, lebo sa nepokladá za krajinu s trhovým hospodárstvom. Ako už bolo vysvetlené v odôvodneniach 17 a 18, Komisia oslovila veľký počet spoločností v troch potenciálnych analogických krajinách, ktorými sú Brazília, India a Taiwan. Napriek tomuto úsiliu sa jej nepodarilo nadviazať spoluprácu. Keďže nedošlo k spolupráci so žiadnou analogickou krajinou, v súlade s článkom 2 ods. 7 písm. a) základného nariadenia musela byť základom normálnej hodnoty cena skutočne zaplatená alebo splatná v Európskej únii za podobný výrobok, v prípade potreby riadne upravená tak, aby zahŕňala primerané ziskové rozpätie. Uvedené tvrdenie sa preto muselo zamietnuť.

         2.2.   Normálna hodnota

               (20)

               Vzhľadom na neexistenciu spolupráce analogickej krajiny pri terajšom preskúmaní sa ako základ na stanovenie normálnej hodnoty použila cena skutočne zaplatená alebo splatná v Únii za podobný výrobok, v prípade potreby riadne upravená tak, aby zahŕňala primerané ziskové rozpätie. Rovnaký postup sa použil pri spoločnosti, ktorej bolo v pôvodnom prešetrovaní priznané THZ, ako aj pri spoločnostiach, ktorým sa v pôvodnom prešetrovaní THZ neudelilo.

         2.3.   Vývozná cena

               (21)

               Vzhľadom na skutočnosť, že čínski vyvážajúci výrobcovia nespolupracovali, sa vývozná cena stanovila na základe dostupných skutočností. Na stanovenie vývoznej ceny sa využili rôzne zdroje informácií: údaje Eurostatu, ponuky čínskych vyvážajúcich výrobcov, ktoré predložili žiadatelia, a vývozné faktúry zozbierané od colných orgánov členských štátov.

         2.4.   Porovnanie

               (22)

               Vážená priemerná normálna hodnota sa porovnala s váženou priemernou vývoznou cenou na základe cien zo závodu a na rovnakej úrovni obchodovania. V súlade s článkom 2 ods. 10 základného nariadenia a s cieľom zaistiť spravodlivé porovnanie sa vzali do úvahy rozdiely vo faktoroch, ktoré ovplyvňujú cenu a porovnateľnosť cien. Vykonali sa úpravy v súvislosti so zaoceánskou a domácou nákladnou dopravou vo vývoznej krajine, ako aj s poistením.

         2.5.   Dumpingové rozpätie

               (23)

               V súlade s článkom 2 ods. 11 základného nariadenia sa dumpingové rozpätie stanovilo na základe porovnania váženej priemernej normálnej hodnoty s váženou priemernou vývoznou cenou. Z tohto porovnania vyplynula existencia významného dumpingu počas ORP v rozpätí od 97 % do 224 %. Príčinou veľkého rozdielu v dumpingových rozpätiach je použitie rôznych údajov na stanovenie vývoznej ceny.

         3.   Vývoj dovozu v prípade zrušenia opatrení

               (24)

               Okrem analýzy výskytu dumpingu počas ORP sa prešetrila pravdepodobnosť pokračovania dumpingu v prípade zrušenia opatrení. Vzhľadom na skutočnosť, že žiadny vyvážajúci výrobca v ČĽR nespolupracoval na tomto prešetrovaní, sa závery uvedené ďalej zakladajú v súlade s článkom 18 základného nariadenia na dostupných skutočnostiach, a to na informáciách uvedených v žiadosti o preskúmanie a údajoch poskytnutých žiadateľmi, údajoch Eurostatu a oficiálnej vývoznej štatistike ČĽR.

               (25)

               V uvedenej súvislosti sa analyzovali tieto prvky: vývoj dovozu z ČĽR, nevyužitá kapacita vývozcov a atraktívnosť trhu Únie, čínske domáce ceny a ceny vývozu do tretích krajín.

         3.1.   Vývoj dovozu z ČĽR

               (26)

               Čínski vyvážajúci výrobcovia pokračovali v dodávaní významných objemov ručných paletovacích vozíkov na trh Únie po uložení opatrení v roku 2005. Objem dovozu z ČĽR do EÚ počas ORP, takmer 400 000 jednotiek, čo zodpovedá 99 % celkového dovozu EÚ, podstatne prekročil úrovne zaznamenané pred uložením opatrení (v rozpätí od 118 000 jednotiek v roku 2000 do 280 000 jednotiek v pôvodnom OP).

         3.2.   Nevyužitá kapacita vývozcov

               (27)

               Pre neexistenciu ďalších zdrojov informácií týkajúcich sa výroby a kapacity v ČĽR sa analýza vykonala v súlade s článkom 18 základného nariadenia na základe informácií, ktoré predložili žiadatelia. Informácie o trhu uvedené v žiadosti o preskúmanie, ktoré zainteresované strany nespochybnili, poukazujú na obrovskú kapacitu v ČĽR. Už v rokoch 2008 a 2009 dosahovala úroveň výroby 1,5 milióna jednotiek, resp. 800 000 jednotiek, čo je viac ako dvojnásobok celého trhu Únie. Na čínskom domácom trhu sa navyše predal iba obmedzený zlomok čínskej produkcie (14 % v roku 2008 a 23 % v roku 2009).

               (28)

               Úrovne výroby vedú k jasnému záveru, že pri nezavedení opatrení by sa na trh Únie mohlo nasmerovať významné dodatočné množstvo čínskych ručných paletovacích vozíkov.

         3.3.   Atraktívnosť trhu Únie, čínske domáce ceny a ceny vývozu do tretích krajín

               (29)

               Trh Únie je pre čínskych vyvážajúcich výrobcov z hľadiska cien stále atraktívny. Dovážaný výrobok z ČĽR vstupoval do EÚ zhruba za tretinu cien, ktoré výrobné odvetvie Únie účtuje svojim neprepojeným zákazníkom z EÚ.

               (30)

               Na základe čínskej vývoznej štatistiky sa zistilo, že počas ORP bola Únia miestom určenia 40 % celkového čínskeho vývozu ručných paletovacích vozíkov. USA je druhý najväčší vývozný trh čínskych ručných paletovacích vozíkov a predstavuje 20 % celkového čínskeho vývozu, zatiaľ čo zvyšný objem sa vyváža do rôznych miest určenia.

               (31)

               Čínske ceny vývozu do EÚ sú celkovo v súlade s priemernými čínskymi cenami vývozu do všetkých tretích krajín s výnimkou USA. Možno však konštatovať, že prinajmenšom časť čínskeho vývozu do tretích krajín okrem EÚ alebo USA (40 % celkového čínskeho vývozu) by sa mohla potenciálne presmerovať do EÚ, keby sa opatrenia zrušili. Takýto vývoj je pravdepodobný nielen preto, že pri neexistencii opatrení by sa mohli dosiahnuť vyššie ceny, ale najmä pre fragmentáciu tohto vývozu do tretích krajín. Vzhľadom na význam trhu Únie a už vytvorené kanály predaja by bolo ľahšie zvládnuť jedno miesto určenia vývozu namiesto rôznych krajín.

               (32)

               Čínske ceny vývozu do EÚ sú podstatne vyššie ako čínske ceny vývozu do USA (počas ORP drahšie o 17 %). Vzhľadom na nespoluprácu čínskych vývozcov nie je možné určiť, v akej miere je možné tento cenový rozdiel vysvetliť rozdielmi v sortimente výrobkov. Napriek tomu na základe dostupných údajov o vývoze nemožno vylúčiť, že ručné paletovacie vozíky, ktoré sa v súčasnosti vyvážajú do USA za nižšie ceny, by sa (čiastočne) presmerovali na trh Únie, ak by sa opatrenia zrušili. Takýto vývoj by sa mohol vysvetliť na základe dôvodov, ktoré obsahuje už uvedené odôvodnenie 31.

               (33)

               Z uvedených porovnaní cien vyplýva, že EÚ je naďalej veľmi atraktívnym miestom určenia čínskych vyvážajúcich výrobcov, ktorí by s veľkou pravdepodobnosťou pokračovali vo vývoze veľkého množstva ručných paletovacích vozíkov za nízke ceny.

         3.4.   Záver o pravdepodobnosti pokračovania alebo opakovaného výskytu dumpingu

               (34)

               Uvedenou analýzou sa preukazuje, že čínsky dovoz naďalej vstupoval na trh Únie za dumpingové ceny s veľmi vysokými dumpingovými rozpätiami. Najmä vzhľadom na analýzu úrovne cien na trhoch EÚ a iných tretích krajín a vzhľadom na kapacity dostupné v ČĽR možno dospieť k záveru, že v prípade zrušenia opatrení existuje pravdepodobnosť pokračovania dumpingu.

         D.   VYMEDZENIE VÝROBNÉHO ODVETVIA ÚNIE

   1.   Výroba v Únii

               (35)

               V rámci Únie podobný výrobok vyrábajú dve skupiny spoločností, ktoré sú zároveň žiadateľmi, a tretí výrobca ručných paletovacích vozíkov z Únie. Produkcia týchto spoločností predstavuje celkovú výrobu podobného výrobku v Únii v zmysle článku 4 ods. 1 základného nariadenia.

         2.   Výrobné odvetvie Únie

               (36)

               Keďže títo výrobcovia predstavujú celkovú výrobu ručných paletovacích vozíkov a ich hlavných častí v Únii, považujú sa za výrobné odvetvie Únie v zmysle článku 4 ods. 1 a článku 5 ods. 4 základného nariadenia a budú sa ďalej uvádzať len ako „výrobné odvetvie Únie“.

               (37)

               Jeden nespolupracujúci vývozca tvrdil, že Komisia použila nepresné vymedzenie výrobného odvetvia Únie, pretože doň a do rozsahu pôsobnosti svojej analýzy ujmy zahrnula nespolupracujúceho výrobcu z Únie. Argumentoval, že je to v rozpore s článkom 5 ods. 4 základného nariadenia. Podľa článku 4 ods. 1 základného nariadenia však výrobné odvetvie Únie zahŕňa výrobcov podobného výrobku z Únie ako celok. Nespolupracujúci výrobca je preto podľa základného nariadenia súčasťou výrobného odvetvia Únie. Ako je vysvetlené v odôvodnení 42, údaje týkajúce sa nespolupracujúceho výrobcu z Únie sa zahrnuli iba pri analýze objemu predaja neprepojeným zákazníkom a podielu výrobného odvetvia Únie na trhu. Treba takisto poznamenať, že zistenia v rámci prešetrovania by sa nezmenili, aj keby sa nespolupracujúci výrobca z Únie z analýzy vylúčil.

         E.   SITUÁCIA NA TRHU ÚNIE

   1.   Predbežná poznámka

               (38)

               Vzhľadom na skutočnosť, že na tomto prešetrovaní nespolupracoval ani jeden čínsky vyvážajúci výrobca príslušného výrobku, údaje týkajúce sa dovozu príslušného výrobku s pôvodom v ČĽR (ďalej len „príslušná krajina“) do Európskej únie sú založené na údajoch Eurostatu.

         2.   Spotreba na trhu Únie

               (39)

               Spotreba Únie sa stanovila na základe objemov predaja výrobného odvetvia Únie na trhu Únie a údajov Eurostatu o dovoze.

               (40)

               Od roka 2007 do ORP klesla spotreba v Únii o 40 %, pričom k hlavnému poklesu došlo medzi rokom 2008 a 2009.

                  Tabuľka 1

                           2007

                           2008

                           2009

                           ORP

                              Celková spotreba v EÚ (v kusoch)

                           783 330

                           654 843

                           385 410

                           468 557

                              Index (2007 = 100)

                              100

                              84

                              49

                              60

         3.   Objem, podiel na trhu a ceny dovozu z ČĽR

               (41)

               Objem dovozu s pôvodom v ČĽR počas posudzovaného obdobia klesol o 37 % a počas ORP dosiahol úroveň 387 907 kusov. Napriek významnému poklesu dopytu Únie sa podiel čínskeho dovozu na trhu počas posudzovaného obdobia zvýšil, pretože čínsky dovoz neklesal v rovnakej miere ako spotreba Únie. Podiel dovozu z príslušnej krajiny na trhu preto významne stúpol od roka 2007 do ORP, keď dosiahol zhruba 83 %. Priemerná cena čínskeho dovozu sa počas posudzovaného obdobia mierne líšila.

                  Tabuľka 2

                           2007

                           2008

                           2009

                           ORP

                              Objem dovozu z príslušnej krajiny

                              (v kusoch)
                               (7)

                           612 222

                           522 573

                           300 222

                           387 907

                              Index (2007 = 100)

                              100

                              85

                              49

                              63

                              Podiel dovozu z príslušnej krajiny na trhu
                               (7)

                           78 %

                           80 %

                           78 %

                           83 %

                              Cena dovozu z príslušnej krajiny (v EUR/kus)
                               (7)

                           96

                           92

                           100

                           97

                              Index (2007 = 100)

                              100

                              96

                              104

                              101

         4.   Hospodárska situácia výrobného odvetvia Únie

               (42)

               Podľa článku 3 ods. 5 základného nariadenia preskúmala Komisia všetky relevantné hospodárske faktory a indexy, ktoré majú vplyv na stav výrobného odvetvia Únie. Z dôvodov dôvernosti sa v ďalšom texte uvádzajú iba indexy (na preskúmaní spolupracovali len dvaja výrobcovia – žiadatelia). Pokiaľ ide o celkový objem predaja EÚ neprepojeným zákazníkom a podiel výrobného odvetvia Únie na trhu, ktoré sú uvedené ďalej v tabuľkách 6 a 7, s cieľom zabezpečiť konzistentnosť s predchádzajúcimi tabuľkami 1 a 2 (spotreba a čínsky podiel na trhu) sa údaje týkajú všetkých troch výrobcov z Únie, t. j. zahŕňajú dve skupiny žiadateľov a tretieho výrobcu, ktorý na preskúmaní nespolupracoval (údaje o objeme predaja tohto tretieho výrobcu vychádzajú z informácií predložených žiadateľmi).

         4.1.   Výroba

               (43)

               V porovnaní s rokom 2007 klesla výroba v ORP o 35 %.

                  Tabuľka 3

                           2007

                           2008

                           2009

                           ORP

                              Výroba (v kusoch)

                              Index (2007 = 100)

                              100

                              84

                              55

                              65

         4.2.   Kapacita a miery využitia kapacity

               (44)

               V období medzi rokom 2007 a ORP zostala výrobná kapacita ustálená. Využitie kapacity bolo na nízkej úrovni už v roku 2007, pokles výroby od roka 2007 do ORP však viedol k ďalšiemu významnému poklesu využitia kapacity o 20 percentuálnych bodov od roka 2007 do ORP, keď bolo využitie kapacity na veľmi nízkej úrovni.

                  Tabuľka 4

                           2007

                           2008

                           2009

                           ORP

                              Výrobná kapacita (v kusoch)

                              Index (2007 = 100)

                              100

                              100

                              100

                              100

                              Využitie kapacity

                              Index (2007 = 100)

                              100

                              84

                              55

                              65

         4.3.   Zásoby

               (45)

               Úroveň konečného stavu zásob vo výrobnom odvetví Únie sa v období od roka 2007 do ORP zvýšila o 56 %.

                  Tabuľka 5

                           2007

                           2008

                           2009

                           ORP

                              Konečné zásoby (v kusoch)

                              Index (2007 = 100)

                              100

                              131

                              59

                              156

         4.4.   Objem predaja

               (46)

               Predaj výrobného odvetvia Únie na trhu Únie neprepojeným zákazníkom počas posudzovaného obdobia klesol o 50 %, pričom k najväčšiemu poklesu došlo od roka 2008 do roka 2009.

                  Tabuľka 6

                           2007

                           2008

                           2009

                           ORP

                              Objem predaja EÚ neprepojeným zákazníkom (v kusoch)

                              Index (2007 = 100)

                              100

                              79

                              55

                              50

         4.5.   Podiel na trhu

               (47)

               Podiel výrobného odvetvia Únie na trhu od roka 2007 do ORP klesol z úrovne v roku 2007, ktorá bola už aj tak nízka, o ďalších 16 %. Dvaja zo štyroch výrobcov z Únie, ktorí sa zúčastnili na pôvodnom prešetrovaní, výrobu ručných paletovacích vozíkov ukončili. Obidve udalosti sa môžu považovať za následok zvýšeného tlaku, ktorý čínsky dumpingový dovoz vytváral na trhu Únie a ktorý výrobné odvetvie Únie pocítilo v situácii prudko klesajúcej spotreby ešte intenzívnejšie.

                  Tabuľka 7

                           2007

                           2008

                           2009

                           ORP

                              Podiel výrobného odvetvia Únie na trhu

                              Index (2007 = 100)

                              100

                              95

                              111

                              84

         4.6.   Rast

               (48)

               Medzi rokom 2007 a ORP klesla spotreba v Únii o 40 %. Výrobné odvetvie Únie stratilo 3,2 percentuálneho bodu podielu na trhu, zatiaľ čo podiel príslušného dovozu na trhu stúpol o 5 percentuálnych bodov.

         4.7.   Zamestnanosť

               (49)

               Úroveň zamestnanosti vo výrobnom odvetví Únie sa v období od roka 2007 do ORP znížila o 17 %. Svedčí to o úsilí výrobného odvetvia Únie racionalizovať výrobu v situácii prudko klesajúceho dopytu.

                  Tabuľka 8

                           2007

                           2008

                           2009

                           ORP

                              Zamestnanosť v súvislosti s príslušným výrobkom (v osobách)

                              Index (2007 = 100)

                              100

                              84

                              76

                              83

         4.8.   Produktivita

               (50)

               Produktivita pracovnej sily vo výrobnom odvetví Únie meraná ako výstup na zamestnanú osobu za rok klesla medzi rokom 2007 a ORP o 22 %.

                  Tabuľka 9

                           2007

                           2008

                           2009

                           ORP

                              Produktivita (v kusoch na zamestnanca)

                              Index (2007 = 100)

                              100

                              103

                              74

                              78

         4.9.   Predajné ceny a faktory ovplyvňujúce domáce ceny

               (51)

               Jednotkové predajné ceny výrobného odvetvia Únie od roka 2007 do ORP mierne vzrástli o 4 %.

                  Tabuľka 10

                           2007

                           2008

                           2009

                           ORP

                              Jednotková cena na trhu EÚ (v EUR/kus)

                              Index (2007 = 100)

                              100

                              101

                              103

                              104

         4.10.   Mzdy

               (52)

               Priemerná mzda na zamestnanca od roka 2007 do ORP klesla o 29 %. Svedčí to takisto o úspešnom úsilí výrobného odvetvia Únie znižovať náklady napriek problémom spôsobeným drastickým znížením objemu výroby.

                  Tabuľka 11

                           2007

                           2008

                           2009

                           ORP

                              Ročné náklady práce na zamestnanca (v tis. EUR)

                              Index (2007 = 100)

                              100

                              91

                              63

                              71

         4.11.   Investície

               (53)

               V období od roka 2007 do ORP sa ročný tok investícií do príslušného výrobku realizovaných výrobným odvetvím Únie prudko znížil o 91 %.

                  Tabuľka 12

                           2007

                           2008

                           2009

                           ORP

                              Čisté investície (v EUR)

                              Index (2007 = 100)

                              100

                              58

                              27

                              9

         4.12.   Ziskovosť a návratnosť investícií

               (54)

               Ziskovosť výrobného odvetvia Únie klesla od roka 2007 do ORP podstatne o 66 %.

               (55)

               Aj návratnosť investícií (ďalej len „NI“) klesla počas posudzovaného obdobia významne o 57 %.

                  Tabuľka 13

                           2007

                           2008

                           2009

                           ORP

                              Čistý zisk z predaja EÚ neprepojeným zákazníkom (v % čistého predaja)

                              Index (2007 = 100)

                              100

                              68

                              –2

                              34

                              NI (čistý zisk v % čistej účtovnej hodnoty investícií)

                              Index (2007 = 100)

                              100

                              80

                              –2

                              43

         4.13.   Peňažný tok a schopnosť získavať kapitál

               (56)

               Čistý peňažný tok z prevádzkových činností sa uvádza v tabuľke 14 uvedenej ďalej. Neobjavili sa žiadne náznaky, že výrobné odvetvie Únie by malo ťažkosti pri získavaní kapitálu, a to najmä vďaka skutočnosti, že niektorí výrobcovia sú združení do väčších skupín.

                  Tabuľka 14

                           2007

                           2008

                           2009

                           ORP

                              Peňažný tok (v EUR)

                              Index (2007 = 100)

                              100

                              84

                              65

                              73

         4.14.   Rozsah dumpingového rozpätia

               (57)

               Vzhľadom na objem, podiel na trhu a ceny dovozu z ČĽR nie je možné považovať vplyv skutočného dumpingového rozpätia na výrobné odvetvie Únie za zanedbateľný.

         4.15.   Zotavenie z účinkov predchádzajúceho dumpingu

               (58)

               Z uvedených preskúmaných ukazovateľov vyplýva, že napriek uloženiu antidumpingových opatrení v roku 2005 bola hospodárska a finančná situácia výrobného odvetvia Únie pre dominantnú prítomnosť čínskeho tovaru s nízkou cenou na trhu Únie naďalej mimoriadne napätá. Táto už problematická situácia sa zmenila na jasný obraz ujmy počas roka 2009 a ORP, keď sa podstatným poklesom spotreby Únie zvýraznil úplný rozsah negatívneho tlaku vytváraného čínskym dumpingovým dovozom. Počas tohto obdobia výrobné odvetvie Únie skutočne zažilo pokles objemu výroby a predaja, ktorý bol rýchlejší ako pokles spotreby Únie, čo viedlo k jeho podstatnej dodatočnej strate podielu na trhu. Počas toho istého obdobia sa podiel čínskeho dovozu na trhu napriek opatreniam ďalej zvýšil a čínske výrobky sa ďalej dovážali za ceny podstatne nižšie, ako boli ceny výrobného odvetvia Únie. Počas ORP zisky výrobného odvetvia Únie klesli ešte viac. Výrobné odvetvie Únie sa preto nedokázalo zotaviť z účinkov dumpingu a jeho situácia sa počas ORP ešte viac zhoršila.

         4.16.   Závery

               (59)

               Od roka 2007 do ORP sa i napriek existencii antidumpingových opatrení vyvíjalo viacero dôležitých ukazovateľov negatívne: ziskovosť klesla o 4,9 percentuálnych bodov, objem výroby klesol o 35 % a objem predaja o 50 %, využitie kapacity sa znížilo o 35 %, po čom nasledoval aj pokles zamestnanosti. Hoci sa časť tohto negatívneho vývoja dá vysvetliť výrazným znížením spotreby, ktorá počas posudzovaného obdobia klesla o 40 %, ďalší pokles podielu výrobného odvetvia Únie na trhu (o 4 percentuálne body od roka 2007 do ORP) a nepretržité zvyšovanie podielu dovozu z ČĽR na trhu sú jasným znakom rastúceho tlaku spôsobeného čínskym dumpingovým dovozom. Vzhľadom na to, že čínsky dovoz už na trhu Únie takmer dosiahol monopol, akýkoľvek ďalším zvýšením čínskeho dovozu, aj pre jeho výrazne nízke ceny, sa môže znížiť úroveň využitia výroby výrobného odvetvia Únie pod minimálnu hranicu nevyhnutnú na zabezpečenie jeho udržateľnosti. V tejto súvislosti sa pripomína, že v priebehu posudzovaného obdobia boli dvaja výrobcovia z Únie nútení zanechať podnikanie v oblasti ručných paletovacích vozíkov, ako sa už spomenulo v odôvodnení 47.

               (60)

               Jeden čínsky vyvážajúci výrobca vo svojich pripomienkach k zverejneniu tvrdil, že určité ukazovatele, ktoré sa okrem iného týkajú výroby, objemu predaja, ziskovosti, využitia kapacity a zamestnanosti, v skutočnosti nesvedčia o negatívnom vývoji vo výrobnom odvetví Únie. Spoločnosť však venovala pozornosť iba vývoju od roka 2009 do ORP, kým pri posúdení ujmy treba analyzovať celkový vývoj výrobného odvetvia Únie počas posudzovaného obdobia, t. j. od roka 2007 do ORP. Ako už bolo vysvetlené (pozri odôvodnenia 43 až 49), všetky ukazovatele ujmy, ktoré spomenul čínsky vývozca, sa počas posudzovaného obdobia vyvíjali negatívnym smerom.

               (61)

               Ten istý vývozca okrem toho tvrdil, že Komisia nerozlišovala poškodzujúci vplyv spôsobený dumpingovým dovozom od iného vplyvu, najmä poklesu dopytu, ktorý bol dôsledkom hospodárskej krízy. Aj keď je pravda, že spotreba Únie sa počas posudzovaného obdobia znížila o 40 %, v rovnakom čase dokázali čínski vývozcovia významne zvýšiť svoj podiel na trhu na úkor výrobného odvetvia Únie. Okrem toho sa pripomína, ako už bolo vysvetlené v odôvodnení 58, že v skutočnosti bol vplyv dumpingového dovozu z hľadiska ujmy väčší v období slabého dopytu.
               Dospelo sa preto k záveru, že napriek existencii antidumpingových opatrení utrpelo výrobné odvetvie Únie počas ORP značnú ujmu.

         5.   Vplyv dumpingového dovozu a iných faktorov

   5.1.   Vplyv dumpingového dovozu

               (62)

               Napriek poklesu spotreby v Európskej únii počas posudzovaného obdobia sa objem dovozu z príslušnej krajiny neznížil v rovnakej miere, čo viedlo k ďalšiemu zvýšeniu podielu čínskeho dovozu na trhu. Keďže čínski vyvážajúci výrobcovia nespolupracovali, cenové podhodnotenie a predaj pod cenu sa vypočítali na základe najlepších dostupných skutočností, ktoré zahŕňali rôzne zdroje informácií, t. j. údaje Eurostatu, ponuky čínskych vyvážajúcich výrobcov, ktoré predložili žiadatelia, a vývozné faktúry zozbierané od colných orgánov členských štátov. Zistilo sa, že dovozom z príslušnej krajiny dochádza k jasnému podhodnoteniu cien výrobného odvetvia Únie o 43 % až 78 %, v závislosti od zdroja použitých informácií.

         5.2.   Dovoz z iných krajín

               (63)

               Dovoz z iných krajín je na veľmi nízkej úrovni a od roka 2007 do ORP ďalej klesol o 79 %. Aj podiel dovozu z iných krajín na trhu sa znížil počas ORP. Z dôvodov dôvernosti sa v ďalšom texte uvádzajú iba indexy (výrobné odvetvie Únie tvoria dvaja výrobcovia).

                  Tabuľka 15

                           2007

                           2008

                           2009

                           ORP

                              Objem dovozu z iných krajín (v kusoch)

                              Index (2007 = 100)

                              100

                              60

                              6

                              21

                              Podiel dovozu z iných krajín na trhu

                              Index (2007 = 100)

                              100

                              71

                              12

                              34

         6.   Záver

               (64)

               Ako sa uvádza v odôvodnení 41, dovoz z príslušnej krajiny sa počas posudzovaného obdobia zvýšil z hľadiska podielu na trhu, a to aj napriek významnému poklesu spotreby Únie. Tým sa počas ORP podiel čínskeho dovozu na trhu zvýšil na 83 % spotreby Únie. Tento zvýšený tlak z hľadiska objemu napriek celkovo klesajúcemu dopytu sa spojil s výrazne nízkymi cenami čínskeho dovozu do Únie, čím došlo k podstatnému podhodnoteniu cien výrobného odvetvia Únie. Preto sa dospelo k záveru, že medzi dumpingovým dovozom z ČĽR a značnou ujmou, ktorú počas OPR utrpelo výrobné odvetvie Únie, existuje príčinná súvislosť.

         F.   PRAVDEPODOBNOSŤ POKRAČOVANIA UJMY

   1.   Predbežné poznámky

               (65)

               Ako už bolo uvedené, uloženie antidumpingových opatrení neumožnilo výrobnému odvetviu Únie zotaviť sa z ujmy, ktorú utrpelo.

         2.   Pravdepodobný vývoj čínskeho vývozu v prípade zrušenia opatrení

               (66)

               Ako sa už uvádza v odôvodnení 27, v ČĽR sú k dispozícii obrovské výrobné kapacity. Už v rokoch 2008 a 2009 dosahovala úroveň výroby 1,5 milióna jednotiek, resp. 800 000 jednotiek, čo je viac ako dvojnásobok celého trhu Únie. Na čínskom domácom trhu sa okrem toho predal iba obmedzený zlomok čínskej produkcie (14 % v roku 2008 a 23 % v roku 2009). Pri nezavedení opatrení by sa preto na trh Únie mohlo nasmerovať významné dodatočné množstvo čínskych ručných paletovacích vozíkov.

               (67)

               Ako sa už uvádza v odôvodnení 31, čínske ceny vývozu do EÚ sú celkovo v súlade s priemernými čínskymi cenami vývozu do všetkých tretích krajín. Možno však konštatovať, že prinajmenšom časť čínskeho vývozu do tretích krajín okrem EÚ alebo USA (40 % celkového čínskeho vývozu) by sa v prípade zrušenia opatrení mohla potenciálne presmerovať do EÚ. Takýto vývoj je pravdepodobný nielen preto, že pri neexistencii opatrení by sa mohli dosiahnuť vyššie ceny, ale najmä pre fragmentáciu tohto vývozu do tretích krajín. Vzhľadom na význam trhu Únie a už vytvorené kanály predaja by bolo ľahšie zvládnuť jedno miesto určenia vývozu namiesto určitého počtu rôznych krajín.

         3.   Záver

               (68)

               Vzhľadom na zistenia uvedené v odôvodneniach 66 a 67 sa dospelo k záveru, že značná ujma zistená počas ORP bude v prípade zrušenia opatrení pravdepodobne pokračovať. Viedlo by to pravdepodobne k ďalšiemu zhoršeniu hospodárskej a finančnej situácie výrobného odvetvia Únie, čo by zo strednodobého hľadiska mohlo dokonca ohroziť jeho existenciu.

         G.   ZÁUJEM ÚNIE

   1.   Úvod

               (69)

               V súlade s článkom 21 základného nariadenia sa preskúmalo, či by zachovanie existujúcich antidumpingových opatrení bolo v rozpore so záujmom Únie ako celku. Vymedzenie záujmu Únie sa zakladalo na zohľadnení rôznych príslušných záujmov, t. j. záujmov výrobného odvetvia Únie, dovozcov a používateľov.

               (70)

               Treba pripomenúť, že v pôvodnom prešetrovaní sa usúdilo, že prijatie opatrení nie je v rozpore so záujmom Únie. Okrem toho skutočnosť, že terajšie prešetrovanie je preskúmaním, čiže sa ním analyzuje situácia, v ktorej už platili antidumpingové opatrenia, umožňuje posúdiť akýkoľvek nadmerný negatívny vplyv na strany, ktorých sa terajšie antidumpingové opatrenia týkajú.

               (71)

               Na tomto základe sa skúmalo, či napriek záverom o pravdepodobnosti pokračovania poškodzujúceho dumpingu možno vyvodiť jasný záver, že zachovanie opatrení v tomto konkrétnom prípade nie je v záujme Únie.

         2.   Záujem výrobného odvetvia Únie

               (72)

               Výrobné odvetvie Únie konštantne strácalo podiel na trhu, zatiaľ čo dovoz z príslušnej krajiny sa počas posudzovaného obdobia z hľadiska podielu na trhu podstatne zvýšil. Dvaja z pôvodných štyroch výrobcov z Únie ukončili výrobu výrobku, ktorý je predmetom prešetrovania. Výrobné odvetvie Únie počas posudzovaného obdobia navyše utrpelo značnú ujmu. Bez existencie opatrení by sa výrobné odvetvie Únie pravdepodobne ocitlo v ešte horšej situácii.

         3.   Záujem dovozcov a používateľov

               (73)

               Žiadny z neprepojených dovozcov ani používateľov, ktorí boli oslovení, neprejavil záujem o spoluprácu. Pripomína sa, že v pôvodnom prešetrovaní sa zistilo, že vplyv uloženia opatrení by nebol z hľadiska používateľov významný. Napriek existencii opatrení počas piatich rokov sú zdrojmi pre dovozcov/používateľov v Únii naďalej dodávky najmä z ČĽR. Neobjavili sa žiadne náznaky, že by mali ťažkosti s hľadaním iných zdrojov. Ďalej sa pripomína, že v pôvodnom prešetrovaní spolupracujúci používatelia zaujali neutrálne stanovisko k uloženiu opatrení, a tak sa dospelo k záveru, že ručné paletovacie vozíky pre ich podnikanie nemajú veľký význam. Počas tohto preskúmania sa neobjavili žiadne skutočnosti, ktoré by naznačili opak. Preto sa dospelo k záveru, že zachovanie antidumpingových opatrení pravdepodobne nebude mať vážny vplyv na dovozcov/používateľov z Únie. Bez týchto opatrení by si v skutočnosti čínsky dumpingový dovoz mohol zabezpečiť monopol na trhu Únie s ručnými paletovacími vozíkmi.

         4.   Záver

               (74)

               Vzhľadom na uvedené skutočnosti nemožno dospieť k jasnému záveru, že zachovanie terajších antidumpingových opatrení nie je v záujme Únie.

         H.   ANTIDUMPINGOVÉ OPATRENIA

               (75)

               Všetky strany boli informované o základných skutočnostiach a úvahách, na základe ktorých sa plánovalo odporučiť zachovanie existujúcich opatrení. Poskytla sa im aj lehota na predloženie pripomienok v nadväznosti na uvedené zverejnenie. Podania a pripomienky sa náležite zohľadnili, ak boli opodstatnené.

               (76)

               Výrobné odvetvie Únie vo svojich pripomienkach k zverejneniu zdôraznilo, že úrovne dumpingu a cenového podhodnotenia, ktoré sa pri preskúmaní zistili, sú oveľa vyššie ako pri pôvodnom prešetrovaní a že čínsky dumpingový dovoz vytvára čoraz väčší tlak. Výrobné odvetvie Únie preto uviedlo, že Komisia by takisto mala zvážiť prehodnotenie výšky antidumpingového cla. Vzhľadom na tieto pripomienky, ako aj na zistenia vyplývajúce z tohto preskúmania sa uvažuje o možnosti otvoriť úplné predbežné preskúmanie, ktoré by sa obmedzilo na dumping.

               (77)

               Z uvedeného vyplýva, že antidumpingové opatrenia uplatniteľné na dovoz ručných paletovacích vozíkov a ich hlavných častí s pôvodom v ČĽR by sa v súlade s článkom 11 ods. 2 základného nariadenia mali zachovať. Pripomína sa, že tieto opatrenia spočívajú v cle ad valorem s rôznymi sadzbami.

               (78)

               Pripomína sa, že opatrenia, ktoré sú predmetom terajšieho preskúmania, boli rozšírené nariadením (ES) č. 499/2009 na dovoz rovnakého výrobku zasielaného z Thajska, bez ohľadu na to, či je alebo nie deklarovaný ako výrobok s pôvodom v Thajsku. V tejto súvislosti nebol v rámci tohto preskúmania predložený žiadny nový prvok. Konečné antidumpingové clo vo výške 46,7 % uplatniteľné „na všetky ostatné spoločnosti“ vzťahujúce sa na dovoz s pôvodom v ČĽR by sa preto malo rozšíriť na dovoz rovnakého výrobku zasielaného z Thajska, bez ohľadu na to, či je alebo nie je deklarovaný ako výrobok s pôvodom v Thajsku.

               (79)

               Antidumpingové colné sadzby pre jednotlivé spoločnosti špecifikované v tomto nariadení sú uplatniteľné iba na dovoz príslušného výrobku vyrábaného týmito spoločnosťami, a teda spomenutými špecifickými právnymi subjektmi. Pri dovoze príslušného výrobku vyrábaného akoukoľvek inou spoločnosťou, ktorej názov a adresa sa špecificky nespomínajú v normatívnej časti tohto nariadenia, vrátane subjektov prepojených so špecificky spomenutými subjektmi, sa nemôžu využívať tieto sadzby a dovoz podlieha colnej sadzbe uplatniteľnej na „všetky ostatné spoločnosti“.

               (80)

               Každá žiadosť o uplatňovanie týchto individuálnych antidumpingových colných sadzieb (napríklad po zmene názvu subjektu alebo po zriadení nových výrobných či predajných subjektov) by sa mala bezodkladne adresovať Komisii (8) spolu so všetkými relevantnými informáciami, najmä o akýchkoľvek zmenách v činnostiach spoločnosti v oblastiach výroby, domáceho či vývozného predaja, ktoré sú spojené napríklad s uvedenou zmenou názvu alebo s uvedenou zmenou vo výrobných či predajných subjektoch. V prípade potreby sa nariadenie zodpovedajúcim spôsobom zmení a doplní aktualizovaním zoznamu spoločností využívajúcich individuálne colné sadzby,

         PRIJALA TOTO NARIADENIE:
   Článok 1
   1.   Týmto sa ukladá konečné antidumpingové clo na dovoz ručných paletovacích vozíkov a ich hlavných častí, t. j. podvozku a hydrauliky, v súčasnosti zaradených pod kódy KN ex 8427 90 00 (kódy TARIC 8427900011 a 8427900019) a ex 8431 20 00 (kódy TARIC 8431200011 a 8431200019), s pôvodom v Čínskej ľudovej republike. Na účely tohto nariadenia sa pod ručnými paletovacími vozíkmi rozumejú vozíky s kolesami a zdvíhacími vidlicami na manipuláciu s paletami, určené na manuálne tlačenie, ťahanie a riadenie kráčajúcou obsluhou na hladkom, rovnom, tvrdom povrchu pomocou otočnej rukoväti. Ručné paletovacie vozíky sú určené len na zdvíhanie nákladu pomocou pumpy kývavým pohybom rukoväti do takej výšky, aby bolo možné premiestňovať náklad, a nemajú žiadne ďalšie funkcie alebo použitia, ako napríklad i) premiestňovanie a zdvíhanie nákladov na vyššie miesto alebo uľahčenie uskladňovania nákladov (vysokozdvižné vozíky); ii) stohovanie paliet na seba (stohovacie vozíky); iii) zdvíhanie nákladu na pracovnú úroveň (nožnicové vozíky) alebo iv) zdvíhanie a váženie nákladov (vozíky s váhou).
   2.   Sadzba konečného antidumpingového cla uplatniteľná na čistú franko cenu na hranici Únie pred preclením pre výrobky uvedené v odseku 1 a vyrobené ďalej uvedenými spoločnosťami je takáto:

               Spoločnosť

               Sadzba cla
               (%)

               Dodatkový Kód TARIC

               Ningbo Liftstar Material Transport Equipment Factory, Zhouyi Village, Zhanqi Town, Yin Zhou District, Ningbo City, Zhejiang Province, 315144, ČĽR

               32,2

               A600

               Ningbo Ruyi Joint Stock Co. Ltd, 656 North Taoyuan Road, Ninghai, Zhejiang Province, 315600, ČĽR

               28,5

               A601

               Ningbo Tailong Machinery Co. Ltd, Economic Developing Zone, Ninghai, Ningbo City, Zhejiang Province, 315600, ČĽR

               39,9

               A602

               Zhejiang Noblelift Equipment Joint Stock Co. Ltd, 58, Jing Yi Road, Economy Development Zone, Changxin, Zhejiang Province, 313100, ČĽR

               7,6

               A603

               Všetky ostatné spoločnosti

               46,7

               A999

         3.   Konečné antidumpingové clo uplatniteľné na „všetky ostatné spoločnosti“ stanovené v odseku 2 sa týmto rozširuje na dovoz ručných paletovacích vozíkov a ich hlavných častí, t. j. podvozku a hydrauliky, ďalej vymedzených v odseku 1, v súčasnosti zaradených pod kódy KN ex 8427 90 00 a ex 8431 20 00 (kódy TARIC 8427900011 a 8431200011) a zasielaných z Thajska, bez ohľadu na to, či sú alebo nie sú deklarované ako výrobky s pôvodom v Thajsku.
   4.   Ak nie je stanovené inak, uplatňujú sa platné ustanovenia týkajúce sa cla.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 10. októbra 2011

            Za Radu

            predseda

         A. KRASZEWSKI

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 189, 21.7.2005, s. 1.

      (3)  Ú. v. EÚ L 192, 19.7.2008, s. 1.

      (4)  Ú. v. EÚ L 151, 16.6.2009, s. 1.

      (5)  Ú. v. EÚ C 70, 19.3.2010, s. 29.

      (6)  Ú. v. EÚ C 196, 20.7.2010, s. 15.

      (7)  Údaje Eurostatu. V rokoch 2007 a 2008 sa časť čínskych výrobkov deklarovala ako výrobky s thajským pôvodom, kým sa neuložili opatrenia proti obchádzaniu antidumpingových opatrení na dovoz z Thajska v roku 2008. Preto sa tento dovoz z Thajska pridal k dovozu z príslušnej krajiny, čím sa mierne ovplyvnili údaje v tabuľke 2 za roky 2007 a 2008.

      (8)  European Commission, Directorate-General for Trade, Directorate H, 1049 Brussels, Belgicko.


title: Vykonávacie nariadenie Rady (EÚ) 2015/548 zo  7. apríla 2015 , ktorým sa vykonáva nariadenie (EÚ) č. 359/2011 o reštriktívnych opatreniach voči určitým osobám, subjektom a orgánom s ohľadom na situáciu v Iráne

text:
               8.4.2015

               SK

               Úradný vestník Európskej únie

               L 92/1

         VYKONÁVACIE NARIADENIE RADY (EÚ) 2015/548
   zo 7. apríla 2015,
   ktorým sa vykonáva nariadenie (EÚ) č. 359/2011 o reštriktívnych opatreniach voči určitým osobám, subjektom a orgánom s ohľadom na situáciu v Iráne
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na nariadenie Rady (EÚ) č. 359/2011 z 12. apríla 2011 o reštriktívnych opatreniach voči určitým osobám, subjektom a orgánom s ohľadom na situáciu v Iráne (1), a najmä na jeho článok 12 ods. 1,
   keďže:

               (1)

               Rada 12. apríla 2011 prijala nariadenie (EÚ) č. 359/2011.

               (2)

               Rada na základe preskúmania rozhodnutia 2011/235/SZBP (2) dospela k záveru, že reštriktívne opatrenia v uvedenom rozhodnutí by sa mali obnoviť do 13. apríla 2016.

               (3)

               Rada taktiež dospela k záveru, že záznamy o určitých osobách a jednom subjekte uvedené v prílohe I k nariadeniu (EÚ) č. 359/2011 by sa mali aktualizovať.

               (4)

               Okrem toho už neexistujú dôvody na to, aby dve osoby zostali na zozname osôb a subjektov, na ktoré sa vzťahujú reštriktívne opatrenia, uvedenom v I prílohe k nariadeniu (EÚ) č. 359/2011.

               (5)

               Záznam o jednej osobe, ktorá sa už uvádza v prílohe I k nariadeniu (EÚ) č. 359/2011, by sa navyše mal vypustiť.

               (6)

               Príloha I k nariadeniu (EÚ) č. 359/2011 by sa mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 359/2011 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2015

            Za Radu

            predseda

         E. RINKĒVIČS

      (1)  Ú. v. EÚ L 100, 14.4.2011, s. 1.

      (2)  Rozhodnutie Rady 2011/235/SZBP z 12. apríla 2011 o reštriktívnych opatreniach voči určitým osobám a subjektom s ohľadom na situáciu v Iráne (Ú. v. EÚ L 100, 14.4.2011, s. 51).

      PRÍLOHA

                  1.

                  Zo zoznamu uvedeného v prílohe I k nariadeniu Rady (EÚ) č. 359/2011 sa vypúšťajú záznamy o týchto osobách:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil

                  2.

                  Záznamy o nasledovných osobách a subjekte uvedené v prílohe I k nariadeniu Rady (EÚ) č. 359/2011 sa nahrádzajú týmito záznamami:

                     Osoby

                              Meno

                              Identifikačné údaje

                              Dôvody

                              Dátum zaradenia na zoznam

                              10.

                              RADAN Ahmad-Reza

                              miesto nar.: Isfahan (Irán) – dátum nar.: 1963

                              Riaditeľ centra pre policajné strategické štúdie, do júna 2014 zástupca veliteľa iránskej štátnej polície. Ako zástupca veliteľa iránskej štátnej polície od roku 2008 niesol zodpovednosť za bitie, vraždy a svojvoľné zatýkanie a väznenie demonštrantov zo strany policajných síl.

                              12.4.2011

                              13.

                              TAEB Hossein

                              miesto nar.: Teherán – dátum nar.: 1963

                              Zástupca veliteľa IRGC pre spravodajstvo. Do októbra 2009 veliteľ jednotiek Basídž. Sily pod jeho velením za zúčastňovali na masovom bití, vraždách, väznení a mučení pokojných demonštrantov.

                              12.4.2011

                              14.

                              SHARIATI Seyeed Hassan

                              Do septembra 2014 predseda sudcovského zboru v Mašhade. Pravdepodobne je v súčasnosti v procese preradenia do inej funkcie. Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených a na základe priznaní získaných vďaka nátlaku alebo mučeniu. Keďže rozsudky o popravách sa vydávali hromadne, pri udeľovaní trestu smrti sa nedodržiavali zásady spravodlivého procesu.

                              12.4.2011

                              15.

                              DORRI- NADJAFABADI Ghorban-Ali

                              miesto nar.: Najafabad (Irán) – dátum nar.: 1945

                              Člen zhromaždenia expertov a zástupca najvyššieho vodcu v („centrálnej“) provincii Markazi. Do septembra 2009 iránsky generálny prokurátor, za prezidenta Chatámího minister pre spravodajstvo.
                              Ako iránsky generálny prokurátor nariaďoval a dohliadal na politické procesy po prvých povolebných protestoch, v ktorých boli obvineným upreté ich práva vrátane práva na advokáta. Nesie zodpovednosť aj za násilnosti v Kahrizaku.

                              12.4.2011

                              16.

                              HADDAD Hassan (alias Hassan ZAREH DEHNAVI)

                              Bývalý sudca, Teheránsky revolučný súd, úsek 26. Mal na starosti prípady osôb väznených v súvislosti s povolebnými krízami a pravidelne sa vyhrážal ich rodinám, aby ich umlčal. Pomáhal pri vydávaní príkazov na vzatie do väzby pre detenčné centrum Kahrizak. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb.

                              12.4.2011

                              18.

                              HEYDARIFAR Ali-Akbar

                              Bývalý sudca, Teheránsky revolučný súd. Zúčastnil sa na procesoch s demonštrantmi. Sudcovský zbor ho vypočúval v súvislosti s vynucovaním priznaní v Kahrizaku. Pomáhal pri vydávaní príkazov na vzatie do väzby na účely zasielania zadržaných osôb do detenčného centra Kahrizak. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb.

                              12.4.2011

                              19.

                              JAFARI- DOLATABADI Abbas

                              miesto nar.: Yazd (Irán) – dátum nar.: 1953

                              Od augusta 2009 teheránsky generálny prokurátor. Jeho úrad obvinil veľký počet demonštrantov vrátane jednotlivcov, ktorí sa v decembri 2009 zúčastnili na protestoch pri príležitosti sviatku Ašura. V septembri 2009 nariadil zavrieť Karrúbího úrad a zatknúť viacero reformných politikov a v júni 2010 zakázal dve reformné politické strany. Jeho úrad obvinil demonštrantov z nenávisti voči bohu (Muharebeh), za ktorý sa udeľuje trest smrti, a osobám, ktorým tento trest hrozí, neumožnil absolvovať riadny proces. Jeho úrad v rámci zásahov proti politickej opozícii vyhľadával a zatýkal aj reformátorov, aktivistov za ľudské práva a príslušníkov médií.

                              20.

                              MOGHISSEH Mohammad (alias NASSERIAN)

                              Sudca, predseda Teheránskeho revolučného súdu, úsek 28. Rozhodoval v povolebných veciach. Udelil dlhodobé tresty odňatia slobody na základe nespravodlivých procesov so sociálnymi a politickými aktivistami a žurnalistami, ako aj viacero trestov smrti demonštrantom a sociálnym a politickým aktivistom.

                              12.4.2011

                              21.

                              MOHSENI-EJEI Gholam-Hossein

                              miesto nar.: Ejiyeh – dátum nar.: okolo 1956

                              Iránsky generálny prokurátor od septembra 2009 a hovorca sudcovského zboru a počas volieb v roku 2009 minister pre spravodajstvo. Keď bol počas volieb v roku 2009 ministrom pre spravodajstvo, spravodajský agenti pod jeho velením niesli zodpovednosť za väznenie a mučenie stoviek aktivistov, žurnalistov, disidentov a reformných politikov a vynucovali od nich pod nátlakom falošné priznania. Okrem toho boli politické osobnosti nútené k falošným priznaniam počas neznesiteľného vypočúvania, ktoré zahŕňalo mučenie, násilie, vydieranie a zastrašovanie rodinných príslušníkov.

                              12.4.2011

                              22.

                              MORTAZAVI Said

                              miesto nar.: Meybod, Yazd (Irán) – dátum nar.: 1967

                              Do augusta 2009 teheránsky generálny prokurátor.
                              Ako teheránsky generálny prokurátor vydal všeobecný príkaz, ktorý sa použil na zadržanie stoviek aktivistov, novinárov a študentov. V januári 2010 parlamentné vyšetrovanie ukázalo, že je priamo zodpovedný za zadržanie troch väzňov, ktorí následne zomreli vo väzbe. V auguste 2010 bol zbavený funkcie na základe vyšetrovania iránskej justície zameraného na jeho úlohu v súvislosti so smrťou troch mužov zadržaných po voľbách na jeho príkaz. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb.

                              12.4.2011

                              23.

                              PIR-ABASSI Abbas

                              Sudca, Teheránsky revolučný súd, úsek 26. Má na starosti povolebné prípady, udelil tresty dlhodobého odňatia slobody na základe nespravodlivých procesov s aktivistami za ľudské práva, ako aj viacero trestov smrti demonštrantom.

                              12.4.2011

                              28.

                              YASAGHI Ali-Akbar

                              Sudca na Najvyššieho súdu. Bývalý predsedajúci sudca, Mašhadský revolučný súd. Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených. Keďže rozsudky o popravách sa vydávali hromadne, pri udeľovaní trestu smrti sa nedodržiavali zásady spravodlivého procesu.

                              12.4.2011

                              30.

                              ESMAILI Gholam-Hossein

                              Predseda teheránskeho sudcovského zboru. Bývalý predseda Organizácie iránskych väzníc. V tejto funkcii pomáhal pri hromadnom zadržiavaní politických demonštrantov a zakrývaní násilia vo väzenskom systéme.

                              12.4.2011

                              34.

                              AKBARSHAHI Ali-Reza

                              Generálny riaditeľ iránskeho centra pre boj proti narkotikám. Bývalý veliteľ teheránskej polície. Pod jeho vedením bol policajný zbor zodpovedný za vyvíjanie mimosúdneho nátlaku na podozrivých počas zatýkania a vyšetrovacej väzby. Okrem toho sa teheránska polícia v júni 2009 podieľala na zásahu v internátoch Teheránskej univerzity, počas ktorého podľa iránskej majlisskej komisie zranila polícia a basídžske milície viac ako 100 študentov.

                              10.10.2011

                              36.

                              AVAEE Seyyed Ali-Reza (alias: AVAEE Seyyed Alireza)

                              Od apríla 2014 poradca disciplinárneho súdu pre sudcov. Bývalý predseda teheránskeho sudcovského zboru. Ako predseda teheránskeho sudcovského zboru zodpovedá za porušovanie ľudských práv, svojvoľné zatýkanie, odopieranie práv väzňom a zvýšenie počtu popráv.

                              10.10.2011

                              37.

                              BANESHI Jaber

                              Poradca sudcovského zboru v Iráne. Do roku 2012 prokurátor v Šíráze. Zodpovedal za nadmerné a zvyšujúce sa využívanie trestu smrti tým, že vydal desiatky rozhodnutí o odsúdení na trest smrti. Prokurátor vo veci bombardovania v Šíráze v roku 2008, ktorý režim využil na odsúdenie viacerých svojich odporcov na trest smrti.

                              10.10.2011

                              40.

                              HABIBI Mohammad Reza

                              Zástupca prokurátora v Isfahane. Podieľal sa na súdnych konaniach, v rámci ktorých sa obvineným odoprel spravodlivý proces – ako napr. v prípade Abdulaha Fathiho, ktorý bol v máji 2011 popravený po tom, čo Habibi počas súdneho konania v marci 2010 ignoroval jeho právo na vypočutie, ako aj problémy súvisiace s duševným zdravím. Je preto spoluzodpovedný za vážne porušovanie práva na riadny proces, čím prispel k nadmernému a zvyšujúcemu sa využívaniu trestu smrti a k prudkému nárastu počtu popráv od začiatku roka 2011.

                              10.10.2011

                              41.

                              HEJAZI Mohammad

                              miesto nar.: Ispahan – dátum nar.: 1956

                              Zástupca veliteľa ozbrojených síl, zohrával kľúčovú úlohu pri zastrašovaní a vyhrážaní sa „nepriateľom“ Iránu a pri bombardovaní kurdských obcí v Iraku. Bývalý veliteľ sarollahského zboru iránskych Revolučných gárd (IRGC) v Teheráne a bývalý veliteľ basídžských síl, zohrával ústrednú úlohu v povolebnom zásahu proti demonštrantom.

                              10.10.2011

                              47.

                              KHALILOLLAHI Moussa (alias: KHALILOLLAHI Mousa, ELAHI Mousa Khalil)

                              Prokurátor v Tabrize. Bol zapojený do prípadu Sakineh Mohammadi-Ashtianiovej a je spoluzodpovedný za závažné porušovanie práva na riadny proces.

                              10.10.2011

                              48.

                              MAHSOULI Sadeq (alias: MAHSULI, Sadeq)

                              miesto nar.: Oroumieh (Irán) – dátum nar.: 1959/60

                              Poradca bývalého prezidenta a súčasného člena Zhromaždenia pre obranu štátnych záujmov Mahmúda Ahmadínedžáda a člen tzv. Frontu vytrvalosti. Minister sociálnych vecí a sociálneho zabezpečenia v období rokov 2009 až 2011. Minister vnútra do augusta 2009. Ako minister vnútra mal právomoc nad všetkými policajnými silami, bezpečnostnými agentmi ministerstva vnútra a neuniformovanými agentmi. Tieto sily boli pod jeho velením zodpovedné za útoky na internáty Teheránskej univerzity 14. júna 2009 a mučenie študentov v suteréne ministerstva (známe štvrté podzemné podlažie). Ďalší demonštranti boli vážne týraní v detenčnom centre Kahrizak, ktoré riadila polícia pod velením Mahsouliho.

                              10.10.2011

                              49.

                              MALEKI Mojtaba

                              Prokurátor v Kermasnšahu. Zohral úlohu pri prudkom náraste odsúdení na trest smrti v Iráne vrátane trestného stíhania v prípadoch siedmich väzňov usvedčených z obchodovania s drogami, ktorí boli obesení v ten istý deň 3. januára 2010 v hlavnom väzení Kermanšahu.

                              10.10.2011

                              52.

                              KHODAEI SOURI Hojatollah

                              miesto nar.: Selseleh (Irán) – dátum nar.: 1964

                              Člen výboru národnej bezpečnostnej a zahraničnej politiky. Poslanec parlamentu za provinciu Lorestan. Člen parlamentného výboru pre zahraničnú a bezpečnostnú politiku. Do roku 2012 riaditeľ väznice Evin. Vo väznici Evin dochádzalo pod jeho vedením bežne k mučeniu. V bloku 209 boli zadržiavaní mnohí aktivisti za pokojné protivládne aktivity.

                              10.10.2011

                              53.

                              TALA Hossein (alias: TALA Hosseyn)

                              Poslanec iránskeho parlamentu. Do septembra 2010 generálny guvernér („Farmandar“) provincie Teherán, zodpovedný za zásah policajných síl a teda potláčanie demonštrácií.
                              Za úlohu, ktorú zohral v represiách po voľbách, dostal v decembri 2010 ocenenie.

                              10.10.2011

                              54.

                              TAMADDON Morteza (alias: TAMADON Morteza)

                              miesto nar.: Shahr Kord-Isfahan – dátum narodenia: 1959

                              Predseda teheránskej provinčnej rady pre verejnú bezpečnosť. Bývalý generálny guvernér Teheránskej provincie za IRGC.
                              V rámci výkonu funkcie guvernéra a vedúceho teheránskej provinčnej rady pre verejnú bezpečnosť nesie celkovú zodpovednosť za všetky represívne aktivity IRGC v Teheránskej provincii vrátane zákrokov počas politických protestov od júna 2009.

                              10.10.2011

                              57.

                              HAJMOHAM- MADI Aziz

                              Sudca na trestnom súde Teheránskej provincie. Bývalý sudca prvej komory súdu v Evine. Viedol viaceré súdne procesy s demonštrantmi, konkrétne s Abdulom-Rezom Ghanbarim, učiteľom zadržaným v januári 2010 a odsúdeným k trestu smrti za jeho politickú činnosť. Vo väznici v Evine bol zriadený súd prvého stupňa, čo Jafari Dolatabadi v marci 2010 uvítal. V tejto väznici väznia niektorých obžalovaných, s ktorými sa zle zaobchádza a ktorí sú nútení k nepravdivým výpovediam.

                              10.10.2011

                              59.

                              BAKHTIARI Seyyed Morteza

                              miesto nar.: Mashad (Irán) – dátum nar.: 1952

                              Zástupca generálneho prokurátora zodpovedný za politické a bezpečnostné otázky. V rokoch 2009 až 2013 minister spravodlivosti.
                              Počas výkonu jeho funkcie ministra spravodlivosti podmienky vo väzniciach v Iráne klesli výrazne pod akceptované medzinárodné normy a rozmohlo sa zlé zaobchádzanie s väzňami. Okrem toho zohrával kľúčovú úlohu v zastrašovaní a prenasledovaní iránskej diaspóry tým, že informoval o zriadení špeciálneho súdu, ktorý bude príslušný pre konania s Iráncami v zahraničí. Pod jeho vedením došlo aj k prudkému nárastu počtu popráv v Iráne vrátane tajných popráv, ktoré vláda neoznámila, a popráv za trestné činy súvisiace s drogami.

                              10.10.2011

                              60.

                              HOSSEINI Dr Mohammad (alias: HOSSEYNI, Dr Seyyed Mohammad; Seyed, Sayyed a Sayyid)

                              miesto nar.: Rafsanjan, Kerman – dátum nar.: 1961

                              Poradca bývalého prezidenta a súčasného člena Zhromaždenia pre obranu štátnych záujmov Mahmúda Ahmadínedžáda. Bývalý minister kultúry a islamskej cesty (2009 – 2013). Ako bývalý príslušník IRGC je spoluzodpovedný za represie voči novinárom.

                              10.10.2011

                              61.

                              MOSLEHI Heydar (alias: MOSLEHI Heidar; MOSLEHI Haidar)

                              miesto nar.: Isfahán (Irán) – dátum nar.: 1956

                              Riaditeľ organizácie pre publikácie o úlohe duchovných vo vojne. Bývalý minister pre spravodajstvo (2009 – 2013).
                              Ministerstvo pre spravodajstvo pokračovalo pod jeho vedením v praktikách rozsiahleho svojvoľného zadržiavania a prenasledovania demonštrantov a disidentov. Ministerstvo pre spravodajstvo spravuje blok 209 väznice Evin, kde sú za pokojné aktivity namierené proti vláde zadržiavaní mnohí aktivisti. Vyšetrovatelia z ministerstva pre spravodajstvo podrobovali väzňov z bloku 209 bitiu a duševnému a sexuálnemu zneužívaniu.

                              10.10.2011

                              62.

                              ZARGHAMI Ezzatollah

                              miesto nar.: Dezful (Irán) – dátum nar.: 22. júl 1959

                              Do novembra 2014 riaditeľ vysielacej spoločnosti Iránskej republiky – IRIB). Pravdepodobne je v súčasnosti v procese preradenia do inej funkcie. V rámci svojho pôsobenia v IRIB bol zodpovedný za všetky programové rozhodnutia. IRIB vysielala vynútené priznania zadržiavaných osôb a sériu zinscenovaných procesov v auguste 2009 a decembri 2011. Tieto sú jednoznačným porušením medzinárodných ustanovení o spravodlivom konaní a práve na spravodlivé konanie.

                              23.3.2012

                              63.

                              TAGHIPOUR Reza

                              miesto nar.: Isfahán (Irán) – dátum nar.: 1957

                              Člen teheránskej mestskej rady. Bývalý minister informácií a komunikácie (2009 – 2012).
                              Ako minister informácií bol jedným z najvyšších predstaviteľov zodpovedných za cenzúru a kontrolu internetu, ako aj za všetky druhy komunikácie (najmä mobilné telefóny). Počas výsluchov politických väzňov vyšetrovatelia používajú ich osobné údaje, e-mailové adresy a komunikáciu. Po prezidentských voľbách v roku 2009 boli pri viacerých príležitostiach a počas pouličných demonštrácií prerušené mobilné telekomunikačné siete vrátane zasielania SMS, príjem signálu satelitných televízií bol rušený a pripojenie k internetu bolo na niektorých miestach prerušené alebo aspoň spomalené.

                              23.3.2012

                              64.

                              KAZEMI Toraj

                              Ako plukovník polície pre technológie a komunikácie vyhlásil nábor vládnych hackerov s cieľom lepšie kontrolovať informácie na internete a na účely poškodzovania „škodlivých“ stránok.

                              23.3.2012

                              65.

                              LARIJANI Sadeq

                              miesto nar.: Najaf (Irak) – dátum nar.: 1960 alebo august 1961

                              Predseda sudcovského zboru. Predseda sudcovského zboru musí schváliť každú „qisas“ (pomstu) a trest za „hodoud“ (trestné činy proti Bohu) a „ta'zirat“ (trestné činy proti štátu) a podpísať ich. To zahŕňa tresty smrti, bičovania a amputácie. V tejto súvislosti osobne podpísal viaceré rozsudky odsudzujúce na trest smrti, ktoré sú v rozpore s medzinárodnými normami, vrátane ukameňovania, popráv obesením, popráv mladistvých a verejných popráv, ako bola poprava väzňov obesením z mosta pred niekoľkými tisícami ľudí.
                              Umožnil tiež uloženie telesných trestov, ako napríklad amputácie a nakvapkanie kyseliny do očí odsúdených. Odkedy Sadeq Larijani nastúpil do funkcie, podstatne vzrástol počet svojvoľných zatknutí politických väzňov, obhajcov ľudských práv a príslušníkov menšín. Od roku 2009 prudko narástol aj počet popráv. Sadeq Larijani je tiež zodpovedný za systematické porušovanie práva na spravodlivé konanie v iránskom súdnictve.

                              23.3.2012

                              66.

                              MIRHEJAZI Ali

                              Ako člen užšieho okruhu okolo najvyššieho vodcu je jedným z tých, ktorí sú zodpovední za určovanie opatrení na potláčanie protestov, ktoré sa uplatňujú od roku 2009, a je v spojení s osobami zodpovednými za potláčanie protestov.

                              23.3.2012

                              68.

                              RAMIN Mohammad-Ali

                              miesto nar.: Dezful (Irán) – dátum nar.: 1954

                              Generálny tajomník Svetovej nadácie pre holokaust, ktorá vznikla na medzinárodnej konferencii o preskúmaní celkového obrazu o holokauste v roku 2006, za ktorej organizáciu zodpovedal Ramin v mene iránskej vlády. Ako podpredseda vlády pre tlač bol do decembra 2013 hlavnou zodpovednou osobou za cenzúru a priamo zodpovedný za zavretie viacerých pro-reformných novín (Etemad, Etemad-e Melli, Shargh, atď.) a nezávislého zväzu novinárov, ako aj za zastrašovanie alebo zatýkanie novinárov.

                              23.3.2012

                              69.

                              MORTAZAVI Seyyed Solat

                              miesto nar.: Meibod (Irán) – dátum nar.: 1967

                              Starosta druhého najväčšieho mesta Iránu Mašhad, v ktorom pravidelne dochádza k verejným popravám. Bývalý námestník ministra vnútra pre politické záležitosti. Zodpovedal za riadenie útlaku osôb, ktoré vystupovali na obhajobu svojich legitímnych práv vrátane slobody prejavu. Neskôr vymenovaný za predsedu iránskej volebnej komisie pre parlamentné voľby v roku 2012 a prezidentské voľby v roku 2013.

                              23.3.2012

                              73.

                              FAHRADI Ali

                              Prokurátor v Karaji. Zodpovedný za hrubé porušovanie ľudských práv vrátane súdnych procesov, v ktorých sa udelil trest smrti. Počas výkonu jeho funkcie prokurátora došlo v regióne Karaj k veľkému počtu popráv.

                              23.3.2012

                              74.

                              REZVANMA- NESH Ali

                              Prokurátor. Zodpovedný za hrubé porušovanie ľudských práv vrátane účasti na poprave mladistvého.

                              23.3.2012

                              75.

                              RAMEZANI Gholamhosein

                              Riaditeľ pre bezpečnosť na ministerstve obrany. Do marca 2012 riaditeľ pre ochranu a bezpečnosť v rámci IRGC. Do októbra 2009 veliteľ spravodajskej služby IRGC. Zapojený do potláčania slobody prejavu, okrem iného svojim prepojením s osobami zodpovednými za zatýkanie blogerov/novinárov v roku 2004, a údajne zapojený so potláčania protestov po voľbách v roku 2009.

                              23.3.2012

                              77.

                              JAFARI Reza

                              dátum nar.: 1967

                              Poradca disciplinárneho súdu pre sudcov od roku 2012. Člen „výboru na určovanie trestného webového obsahu“, orgánu zodpovedného za cenzúru webových lokalít a sociálnych médií. Od roku 2007 do roku 2012 riaditeľ špeciálneho útvaru na stíhanie počítačovej trestnej činnosti. Zodpovedný za potláčanie slobody prejavu, a to aj prostredníctvom zatýkania, zadržiavania a stíhania blogerov a novinárov. Osoby zatknuté na základe podozrenia z počítačovej trestnej činnosti boli vystavované zlému zaobchádzaniu a nespravodlivému súdnemu procesu.

                              23.3.2012

                              78.

                              RESHTE- AHMADI Bahram

                              Sudca všeobecného súdu severného Teheránu. Bývalý dozorný úradník prokuratúry v Teheráne. Zástupca vedúceho úradu pre väzenské záležitosti Teheránskej provincie. Do roku 2013 zástupca prokurátora v Teheráne. Viedol stredisko vyšetrovania v Evine. Zodpovedný za odopieranie práv obhajcov ľudských práv a politických väzňov vrátane práva na návštevy a iných práv väzňov.

                              23.3.2012

                              79.

                              RASHIDI AGHDAM, Ali Ashraf

                              Riaditeľ väznice Evin, vymenovaný v polovici roku 2012. Po jeho vymenovaní sa podmienky vo väznici zhoršili a v správach sa začalo spomínať zintenzívnenie zlého zaobchádzania s väzňami. V októbri 2012 deväť väzenkýň vyhlásilo protestnú hladovku na protest proti porušovaniu ich práv a násilnému zaobchádzaniu zo strany dozorcov.

                              12.3.2013

                              80.

                              KIASATI Morteza

                              Sudca revolučného súdu v Ahwaze, úsek 4, ktorý na smrť odsúdil týchto štyroch arabských politických väzňov: Taha Heidarian, Abbas Heidarian, Abd al-Rahman Heidarian (traja bratia) a Ali Sharifi. Zatkli ich, mučili a obesili bez toho, aby sa dodržali zásady riadneho procesu. Tieto prípady, ako i absencia riadneho procesu sa spomínali v správe osobitného spravodajcu OSN pre ľudské práva v Iráne z 13. septembra 2012 a v správe generálneho tajomníka OSN o Iráne z 22. augusta 2012.

                              12.3.2013

                              81.

                              MOUSSAVI, Seyed Mohammad Bagher

                              Sudca revolučného súdu v Ahwaze, úsek 2, ktorý 17. marca 2012 na smrť odsúdil za „činnosť namierenú proti národnej bezpečnosti“ a „nepriateľstvo voči Bohu“ týchto päť Arabov z oblasti Ahwaz: Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka, Sayed Mokhtar Alboshoka. Najvyšší súd Iránu tieto rozsudky potvrdil 9. januára 2013. Týchto päť mužov držali rok vo väzbe bez obvinenia, mučili ich a odsúdili bez riadneho procesu.

                              12.3.2013

                              82.

                              SARAFRAZ, Mohammad (Dr.) (alias: Haj-agha Sarafraz)

                              Dátum narodenia: pribl. 1963 – miesto narodenia: Teherán – bydlisko: Teherán – pracovisko: centrála IRIB a PressTV, Teherán

                              Riaditeľ vysielacej spoločnosti Iránskej republiky – IRIB. Bývalý riaditeľ svetovej služby IRIB a Press TV, zodpovedný za všetky programové rozhodnutia. Úzko spätý s aparátom štátnej bezpečnosti. Pod jeho vedením Press TV a IRIB spolupracovali s iránskymi bezpečnostnými službami a prokurátormi na vysielaní vynútených priznaní väzňov vrátane priznania iránsko-kanadského novinára a filmára Maziara Bahariho v týždenníku „Iran Today“. Nezávislý regulátor v oblasti vysielania OFCOM udelil Press TV v Spojenom kráľovstve pokutu 100 000 GPB za to, že v roku 2011 odvysielala Bahariho priznanie, ktoré sa natočilo pod nátlakom vo väzení. Safaraz sa preto spája s porušovaním práva na riadny proces a spravodlivé súdne konanie.

                              12.3.2013

                              83.

                              JAFARI, Asadollah

                              Prokurátor provincie Mazandaran, zodpovedný za nelegálne zatýkanie a porušovanie práv osôb vyznávajúcich bahájsku vieru, a to od počiatočného zatknutia až po ich zadržiavanie v samoväzbe v detenčnom centre spravodajských služieb. Zdokumentovalo sa šesť konkrétnych prípadov, keď sa porušili zásady riadneho procesu. Jafari stíhal prípady, ktoré vyústili do mnohých popráv vrátane verejných popráv.

                              12.3.2013

                              85.

                              HAMLBAR, Rahim

                              Sudca revolučného súdu v Tabrize, úsek 1. Zodpovedný za vysoké tresty pre novinárov, príslušníkov etnickej menšiny Azeri a aktivistov za práva robotníkov; obvinil ich zo špionáže, prečinov voči národnej bezpečnosti, propagandy proti iránskemu režimu a urážky iránskeho vodcu. V jeho rozsudkoch sa často nerešpektovali zásady riadneho procesu a zadržané osoby boli prinútené urobiť falošné priznania. Známy prípad sa týkal 20 dobrovoľných humanitárnych pracovníkov, ktorých odsúdil na trest odňatia slobody za to, že sa po zemetrasení v Iráne v auguste 2012, pokúšali pomáhať obetiam. Podľa rozhodnutia súdu boli títo dobrovoľníci vinní z „kolektívnej spolupráce a konšpirácie s cieľom spáchať zločiny voči národnej bezpečnosti“.

                              12.3.2013

                              86.

                              MUSAVI- TABAR, Seyyed Reza

                              Náčelník revolučnej prokuratúry v Širáze. Zodpovedný za nelegálne zatýkanie politických aktivistov, novinárov, obhajcov ľudských práv, vyznavačov bahájskej viery a väzňov svedomia a za zlé zaobchádzanie s nimi: boli vystavení zastrašovaniu, mučeniu, výsluchom a odoprel sa im prístup k právnemu zástupcovi ako i riadny proces. Musavi-Tabar podpisoval súdne príkazy v smutne známom detenčnom centre č. 100 (mužské väzenie) a to aj vrátane príkazu zadržiavať Rahu Sabet, vyznavačku bahájskej viery, tri roky v samoväzbe.

                              12.3.2013

                     Subjekty

                              Meno

                              Identifikačné údaje

                              Dôvody

                              Dátum zaradenia na zoznam

                              1.

                              Centrum pre vyšetrovanie organizovanej trestnej činnosti (alias: Úrad pre počítačovú kriminalitu alebo počítačová polícia)

                              Miesto: Teherán, Irán webová lokalita: http://www.cyberpolice.ir

                              Iránska počítačová polícia, založená v januári 2011, je jednotka polície Islamskej iránskej republiky, na čele ktorej stojí Esmail Ahmadi-Moqaddam (zaradený na zoznam). Ahmadi-Moqaddam zdôraznil, že počítačová polícia bude bojovať s kontrarevolučnými a disidentskými skupinami, ktoré v roku 2009 využili internetové sociálne siete na rozpútanie protestov proti znovuzvoleniu prezidenta Mahmúda Ahmadinedžáda. V januári 2012 počítačová polícia vydala nové smernice pre internetové kaviarne, podľa ktorých používatelia musia poskytnúť osobné informácie, ktoré majitelia kaviarní budú uchovávať šesť mesiacov, ako aj záznamy o webových stránkach, ktoré navštívili. Podľa týchto pravidiel musia tiež majitelia kaviarní nainštalovať uzavretý kamerový systém (CCTV) a získané záznamy uchovávať šesť mesiacov.
                              Podľa týchto nových pravidiel môžu orgány získať záznamy, pomocou ktorých vystopujú aktivistov, či kohokoľvek, koho považujú za hrozbu národnej bezpečnosti. V júni 2012 iránske médiá oznámili, že počítačová polícia začne kroky na boj proti virtuálnym súkromným sieťam (VPNs). Počítačová polícia 30. októbra 2012 zatkla blogera Sattara Beheshtiho bez zatykača za „činnosť proti národnej bezpečnosti na sociálnych sieťach a Facebooku.“ Behesti vo svojom blogu kritizoval iránsku vládu. Behestiho našli mŕtveho v jeho cele 3. novembra 2012 a predpokladá sa, že ho príslušníci počítačovej polície umučili na smrť.


title: Vykonávacie nariadenie Komisie (EÚ) č. 1200/2013 z  25. novembra 2013 , ktorým sa do Registra chránených označení pôvodu a chránených zemepisných označení zapisuje názov [Cozza di Scardovari (CHOP)]

text:
               26.11.2013

               SK

               Úradný vestník Európskej únie

               L 315/74

         VYKONÁVACIE NARIADENIE KOMISIE (EÚ) č. 1200/2013
   z 25. novembra 2013,
   ktorým sa do Registra chránených označení pôvodu a chránených zemepisných označení zapisuje názov [Cozza di Scardovari (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Francúzska o zápis názvu „Cozza di Scardovari“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Cozza di Scardovari“ sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 170, 15.6.2013, s. 51.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.7.   Čerstvé ryby, mäkkýše a kôrovce a výrobky z nich

      TALIANSKO
      Cozza di Scardovari (CHOP)


title: Vykonávacie nariadenie Komisie (EÚ) 2015/1511 z 10. septembra 2015, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               11.9.2015

               SK

               Úradný vestník Európskej únie

               L 237/1

         VYKONÁVACIE NARIADENIE KOMISIE (EÚ) 2015/1511
   z 10. septembra 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. septembra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  187,4

                  MK

                  48,7

                  XS

                  49,2

                  ZZ

                  95,1

                  0707 00 05

                  MK

                  76,3

                  TR

                  116,3

                  XS

                  42,0

                  ZZ

                  78,2

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  149,4

                  BO

                  135,7

                  CL

                  106,0

                  UY

                  113,3

                  ZA

                  143,5

                  ZZ

                  129,6

                  0806 10 10

                  EG

                  178,6

                  TR

                  130,4

                  ZZ

                  154,5

                  0808 10 80

                  AR

                  121,5

                  BR

                  92,3

                  CL

                  146,0

                  NZ

                  147,8

                  US

                  168,8

                  ZA

                  122,0

                  ZZ

                  133,1

                  0808 30 90

                  AR

                  136,6

                  CL

                  100,0

                  TR

                  124,3

                  ZA

                  153,9

                  ZZ

                  128,7

                  0809 30 10, 0809 30 90

                  MK

                  79,0

                  TR

                  154,1

                  ZZ

                  116,6

                  0809 40 05

                  BA

                  51,4

                  MK

                  45,8

                  XS

                  61,9

                  ZZ

                  53,0

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.